9. ΝΟΜΟΘΕΤ. ΔΙΑΤΑΓΜΑ υπ’αριθ. 1206 της 17/22 Οκτ. 1949 Περί μετονομασίας της Βασιλικής Γεωργικής Ακαδημίας εις Βασιλικόν Ινστιτούτον Γεωπονικών Επιστημών και περί τροποποιήσεως του από 1.7.48 Β.Δ/τος «περί μετονομασίας της Βασιλικής Γεωργικής Εταιρείας εις Βασιλικήν Γεωργικήν Ακαδημίαν και τροποποιήσεως του καταστατικού της». Άρθρ.1.-Η Βασιλική Γεωργική Ακαδημία θα φέρη εφεξής την επωνυμίαν «Βασιλικόν Ινστιτούτον Γεωπονικόν Επιστημών» (συντετμημένως Β.Ι.Γ.Ε.). Άρθρ.2.-(Τροποποιούνται τα άρθρ. 1, 24 και 8 του Β.Δ. 1/2 Ιουλ. 1948). Άρθρ.3.-Η συμπλήρωσις του υπό της πρώτης παραγράφου του άρθρ. 24 του από 1ης Ιουλ. 1948 Β.Δ/τος «περί μετονομασίας της Βασιλικής Γεωργικής Εταιρίας κλπ.» προβλεπομένου αριθμού επιτίμων μελών, τακτικών, αντεπιστελλόντων και εταίρων του Βασιλικού Ινστιτούτου Γεωπονικών Επιστημών δύναται να γίνη, κατά τον εν τη παραγράφω ταύτη καθοριζόμενον τρόπον, εντός μηνός από της ισχύος του παρόντος. Άρθρ.4.-Από της ισχύος του παρόντος αι διατάξεις των Νόμων και Δ/των αι αφορώσαι εις τα της απονομής εν γένει του τύπου και της επιδόσεως του «Μεταλλίου Γεωργικής Αξίας Βασιλέως Γεωργίου Β΄ «καταργούνται, δια Β.Δ/τος δε, εφ’ άπαξ εκδοθησομένου προτάσει του επί της Γεωργίας Υπουργού μετά σύμφωνον γνωμοδότησιν της Συγκλήτου του Βασιλικού Ινστιτούτου Γεωπονικών Επιστημών, καθορισθήσονται τα της απονομής εν γένει, του τύπου, της επιδόσεως ως και πάσα λεπτομέρεια αφορώσα εις το εν λόγω Μετάλλιον. Σελ. 238 Άρθρ.5.-Δι’ αποφάσεως του επί της Γεωργίας Υπουργού μετά σύμφωνον πρότασιν της Συγκλήτου του Βασιλικού Ινστιτούτου Γεωπονικών Επιστημών, αποσπώνται παρ’ αυτώ δύο ανώτεροι υπάλληλοι του Υπουργείου Γεωργίας, εξ ων ο εις Γεωπόνος Ανωτάτης Σχολής προς Διεύθυνσιν του Γεωργικού Σχολείου Συγγρού και των τυχόν ετέρων πρακτικών σχολείων του Ινστιτούτου, ο δε έτερος Διοικητικός προς Διεύθυνσιν της συνιστώσης την Γραμματείαν του Ινστιτούτου Διοικητικής Υπηρεσίας αυτού και μέχρι της πληρώσεως της θέσεως ταύτης παρά της Συγκλήτου. Αμφότεροι ούτοι τελούσιν υπό τον Έφορον και τον Γενικόν Γραμματέα του Ινστιτούτου. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 16.Β.δ.9 Ινστιτούτο Γεωπονικών Επιστημών

[Source: greek_legal_code_raptarchis | Tokens: 1971]